19. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 404 της 13 Μαΐου/26 Ιουν. 1961 (ΦΕΚ Α΄  101) Περί εκτελέσεως του άρθρ. 19 παρ. 4 του Ν.Δ. 2010/42. Έχοντες υπ’ όψει την διάταξιν του άρθρ. 19 παρ. 4 του Ν.Δ. 2010/42 περί οργανώσεως και λειτουργίας της Συμφωνικής Ορχήστρας Αθηνών, Διοικητικού Ανωτάτου Συμβουλίου Μουσικής (Δ.Α.Σ.Μ.) και γνωμοδοτικού Ανωτάτου Συμβουλίου Μουσικής (Γ.Σ.Σ.Μ.), κυρωθέντος δια της υπ’ αριθ. 299/1964 πράξεως του Υπουργικού Συμβουλίου, το άρθρ. 1 του Νόμ. 176/1943 δι’ ου μετωνομάσθη η Συμφωνική Ορχήστρα Αθηνών εις Κρατικήν Ορχήστραν Αθηνών και την υπ’ αριθ. 228/1961 γνωμοδότησιν του Συμβουλίου της Επικρατείας προτάσει των Υπουργών Εθνικής Παιδείας και Θρησκευμάτων και Οικονομικών, αποφασίζομεν και διατάσσομεν: Άρθρ.1.-Εις τας οργανουμένας υπό της Κ.Ο.Α. τακτικάς ή εκτάκτους συναυλίας απαγορεύεται εις πάντα η ελευθέρα ή ατελής είσοδος πλην των αναφερομένων κατωτέρω ειδικών περιπτώσεων. α)Εις τους έχοντας δικαίωμα ελευθέρας  εισόδου συμφώνως προς το άρθρ. 11 παρ. 2  περιπτ. Α΄ του Νόμ. 2366/1953 περί καταργήσεως φορολογικών απαλλαγών και εξαιρέσεων και β)Εις τους εφωδιασμένους δια προσωπικών προσκλήσεων υπογεγραμμένων υπό του Γενικού Διευθυντού της Κ.Ο.Α. δι’ εκάστην συναυλίαν. Σελ. 993 Κρατική Ορχήστρα Αθηνών-Ορχήστρα των Χρωμάτων-ΚΟΕΜ 31.Ν.γ.18-19 Άρθρ.2.-1.Αι υπό του Γενικού Διευθυντού εκδιδόμεναι προσκλήσεις είναι αυστηρώς προσωπικαί και δεν δύνανται να χρησιμοποιώνται υπό ουδενός, άλλου πλην των εν αυταίς αναφερομένων προσώπων δύνανται δε να χορηγώνται μόνον εις πρόσωπα των οποίων η παρουσία κρίνεται επωφελής δια την Κ.Ο.Α. ως εκ της ιδιότητός των. 2.Αύται επέχουν θέσιν εισιτηρίου και είναι απηλλαγμέναι παντός δικαιώματος. Είναι ηριθμημέναι και επ’ αυτών αναγράφεται το όνομα του δικαιούχου και η καθωρισμένη εν τω θεάτρω θέσις, ισχύουν δε δια την συναυλίαν δι’ ην εξεδόθησαν. Χωρίζονται εις δύο μέρη δια διατρήτου γραμμής, το εν απόκομμα λαμβάνει ο ακροατής το δε έτερον ο ελεγκτής επί των εισιτηρίων, το οποίον παραδίδεται μετά των αποκομμάτων των άλλων εισιτηρίων προς έλεγχον εις την ταμειακήν υπηρεσίαν. 